open-index/open-wikipedia-markdown huggingface dataset:
காசிய முழுவெண்

எண் கோட்பாட்டில் **காசிய முழுவெண்** (*Gaussian integer*) என்பது, மெய், கற்பனைப் பகுதிகள் இரண்டையும் முழுவெண்களாகக் கொண்ட ஒரு சிக்கலெண் ஆகும். காசிய முழுவெண்கள் சாதாரணக் கூட்டல்,  பெருக்கல் செயல்களுடன் இணைந்து முழு வளையத்தை உருவாக்குகின்றன. இந்த வளையமானது \mathbf{Z}[i] அல்லது \Z[i]. எனக் குறிக்கப்படுகிறது.

காசிய முழுவெண்கள், முழுவெண்களின் பல பண்புகளைக் கொண்டிருக்கின்றன. இவை யூக்ளிடிய வளையத்தை| உருவாக்குகின்றன. இதன் விளைவாக, காசிய முழு எண்கள் யூக்ளிடிய வகுத்தல், யூக்ளிடிய படிமுறைத்தீர்வு, தனித்துவக் காரணிப்படுத்தல் ஆகியவற்றுடன் மேலும் பல தொடர்புள்ள பண்புகளையும் கொண்டுள்ளன. இருப்பினும் இவற்றுக்கு எண்கணிதத்தின் முழு வரிசைப்படுத்தல் பண்பு கிடையாது.

காசிய முழுவெண்கள், இயற்கணித முழுவெண்களாகும். இவை இருபடி முழுவெண்களின் மிக எளிய வளையத்தை உருவாக்குகின்றன. இவ்வெண்கள் கணிதவியலாளர் கார்ல் பிரீடிரிக் காசின் பெயரால் அழைக்கப்படுகின்றன.

## அடிப்படை வரையறைகள்
காசிய முழுவெண்கள் பின்வரும் சிக்கலெண்கள் [கணமாகும்:
:<math>\mathbf{Z}[i]=\{a+bi \mid a,b\in \mathbf{Z} \}, \qquad \text{ where } i^2 = -1.</math>

அதாவது காசிய முழுவெண் என்பது, தனது [சிக்கலெண்|மெய்ப்பகுதி, கற்பனைப் பகுதி இரண்டையும் முழுவெண்களாகக் கொண்டதொரு சிக்கலெண்ணாகும்.
காசிய முழுவெண்கள் கூட்டலுக்கும் பெருக்கலுக்கும் அடைவு பெற்றதென்பதால், அவை ஒரு பரிமாற்று வளையமாக அமையும். இந்த வளையமானது, சிக்கலெண்கள் களத்தின் உள்வளையமாக இருக்கும். எனவே காசிய முழுவெண்கள் ஒரு முழுமை வளையமாகும்.

 என்ற காசிய முழுவெண்ணின் இணையிய காசிய முழுவெண்  ஆகும்.

ஒரு காசிய முழுவெண்ணின் "கள நெறிமம்" (field norm), அவ்வெண் மற்றும் அதன் இணையிய எண் ஆகியவற்றின் பெருக்கமாக இருக்கும். அதாவது  இன் கள நெறிமம்:
:N(a+bi) = (a+bi)(a-bi) = a^2+b^2.

ஒரு காசிய முழுவெண்ணின் கள நெறிமம் (N) அவ்வெண்ணின் தனி மதிப்பின் (சிக்கலெண்ணின் தனிமதிப்பு) வர்க்கமாகும். இரு வர்க்கங்களின் கூட்டுத்தொகையாக இருப்பதால் கள நெறிமத்தின் மதிப்பு எதிர்மமற்றது. மேலும் இரு வர்க்கங்களின் கூட்டுத்தொகைத் தேற்றத்தின்படி கள நெறிமம்  ( ஒரு முழுவெண்) என்ற வடிவில் அமையாது.

 இரு காசிய முழுவெண்களெனில்,
:N(zw) = N(z)N(w),

சிக்கலெண்களின் மட்டு மதிப்புகளின் பெருக்கற்பண்பைப் பயன்படுத்தி இம்முடிவை நிறுவலாம்.

காசிய முழுவெண்களின் வளையத்தின் அலகு உறுப்புகள் (பெருக்கல் நேர்மாறும் காசிய முழுவெண்களாகவேக் கொண்ட உறுப்புகள்) நெறிமம் "1" உள்ள காசிய முழுவெண்களாக இருக்கும் (அதாவது 1, –1,  and ).

## குறிப்புகள்

## சான்றுகள்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:சிக்கலெண்கள்
பகுப்பு:முழு எண்கள்
பகுப்பு:இருபடி விகிதமுறா எண்கள்
மின் விசைக் கோடுகள்

**மின் விசைக் கோடுகள்** (electric field lines) என்பவை மின் மற்றும் காந்தப்புலங்களைக் கற்பனை செய்து கொள்வதற்காக மைக்கேல் பாரடே என்பவரால் அறிமுகப்படுத்தப்பட்ட புலக்கோடுகள் எனும் கருத்தாகும்.

மின்புலத்தில் ஓரலகு நோ்மின்னூட்டம் ஒன்று, நகர முயற்சிக்கும் நேரான அல்லது வளைவான கற்பனைப் பாதை மின் விசைக் கோடு எனப்படும்.

## மின் விசைக் கோடுகளின் பண்புகள்
# மின் விசைக் கோடு நோ்மின்னூட்டத்தில் தொடங்கி எதிா் மின்னூட்டத்தில் முடிவடைகிறது.
# மின் விசைக் கோடுகள் ஒருபோதும் ஒன்றையொன்று வெட்டிச் செல்லாது.
# ஒரு புள்ளியில் மின்புலத்தின் திசை (E), அப்புள்ளியில் உள்ள மின் விசைக் கோட்டுக்கு வரையப்படும் தொடுகோட்டினால் குறிக்கப்படும்.
# மின் விசைக் கோடுகளுக்கு நோ்க்குத்தான திசையில், ஓரலகு சமதளப் பரப்பின் வழியே செல்லும் விசைக் கோடுகளின் எண்ணிக்கை மின்புலச் செறிவு E -க்கு நோ்த்தகவில் இருக்கும்.
# அதாவது E-ன் மதிப்பு அதிகமான இடங்களில் கோடுகள் நெருக்கமாகவும், E-ன் மதிப்பு குறைவான இடங்களில் கோடுகள் இடைவெளி விட்டும் இருக்கும்.
# ஒவ்வொரு ஓரலகு நோ்மின்னூட்டமும், 1/ε0 அளவுள்ள மின் விசைக் கோடுகளை வெற்றிடத்தில் உருவாக்கும்.
# எனவே வெற்றிடத்தில் ஒரு புள்ளி மின்னூட்டம் q -விலிருந்து உருவாகும் மின்விசைக் கோடுகளின் எண்ணிக்கை :\N = \frac{q}{\varepsilon_0}.

## உசாத்துணை
# மேல்நிலை - இரண்டாம் ஆண்டு, தமிழ்நாடு பாடநூல் கழகம், சென்னை - 600006
# Notes on Recent Researches in Electricity and Magnetism, Joseph John Thomson, James Clerk Maxwell, 1883
# Fields of Force, William Berkson, 1974
# Forces and Fields, Mary B. Hesse, 1961
# Faraday Rediscovered: Essays on the Life and Work of Michael Faraday, 1791-1867, David Gooding, Frank A. J. L. James, Stockton Press, 1985, , , 258 pages, page 183

பகுப்பு:மின்னியல்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
மதுக்கரை தொடருந்து நிலையம்

**மதுக்கரை தொடருந்து நிலையம்** (நிலைய குறியீடு: MDKI) தென்னக இரயில்வே மண்டலத்தின் பாலக்காடு தொடருந்து கோட்டத்தில் உள்ள NSG–6 வகை இந்திய தொடருந்து நிலையமாகும். இது மதுக்கரையில் உள்ள ஒரு தொடருந்து நிலையம் ஆகும். இது தமிழ்நாட்டின் மேற்குப் பகுதியில் கோயம்புத்தூருக்கு மேற்கே அமைந்துள்ளது.

## மேற்கோள்கள்

## வெளியிணைப்புகள்

* 

பகுப்பு:கோயம்புத்தூரில் உள்ள தொடருந்து நிலையங்கள்
பகுப்பு:பாலக்காடு தொடருந்து கோட்டம்
தி. நீ. சீனிவாசன்

**தி. நீ. சீனிவாசன்**, (T. N. Srinivasan **திருக்கொடிகாவல் நீலகண்ட சீனிவாசன்** (27 மார்ச் 1933 - 11 நவம்பர் 2018),   ஓர் இந்தியப் பொருளாதார நிபுணர் ஆவார், அமெரிக்காவில் கற்பித்தல் பணியினை மேற்கொண்டார். சாமுவேல் சி. பார்க், யேல் பல்கலைக்கழகத்தில் இளையோர் பொருளியல் பேராசிரியராக இருந்தார்.  முன்னதாக பொருளாதாரத் துறையின் தலைவராக இருந்தார். 1977 முதல் 1980 வரை உலக வங்கியின் மேம்பாட்டு ஆராய்ச்சி மையத்தின் சிறப்பு ஆலோசகராக இருந்தார், மேலும் மாசாச்சூசெட்சு தொழில்நுட்பக் கழகம்,இசுட்டான்போர்டு பல்கலைக்கழகம் மற்றும் இந்திய புள்ளியியல் நிறுவனம் உட்பட நான்கு தசாப்தங்களுக்கும் மேலாக பல கல்வி நிறுவனங்களில் கற்பித்தார். 2007 ஆம் ஆண்டில், இலக்கியம் மற்றும் கல்விக்கான இவரது பங்களிப்புகளுக்காக இந்திய குடியரசுத் தலைவரிடமிருந்து பத்ம பூசன் விருதைப் பெற்றார். 

## கல்வி
1962 இல் யேல் பல்கலைக்கழகத்தில் பொருளாதாரத்தில் முனைவர் பட்டம் பெற்றார். சென்னைப் பல்கலைக்கழகத்தில் 1953இல் இளம் அறிவியல் கணிதத்தில்  (*ஹானர்ஸ்*) பட்டம், முதுநிலை அற்வியல் கணிதம் (1954) பட்டம் பெற்றார். கொல்கத்தாவில் உள்ள இந்தியப் புள்ளியியல் நிறுவனத்தில் புள்ளியியல் துறையில் (1953-1955) தொழில்முறைப் பயிற்சி பெற்றார். பொருளாதார வளர்ச்சி ,பொருளாதார முன்னேற்றம் மற்றும் சர்வதேச வர்த்தகம் ஆகிய துறைகளில் முக்கிய பங்களிப்புகளைச் செய்துள்ளார். இந்தியா தொடர்பான கொள்கை விவாதங்களில் மிகவும் தீவிரமாக இருந்தார். *டெவலப்மென்ட் எகனாமிக்ஸ் இதழின்* இணை ஆசிரியராகவும் இருந்தார்.

## சான்றுகள்

பகுப்பு:1933 பிறப்புகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:தமிழக அறிவியலாளர்கள்
தாவர மரபியலாளர்

**தாவர மரபியலாளர்** (*plant geneticist*) என்பவர் தாவரவியல் துறையில் தாவர மரபியல் ஆய்வு செய்யும் ஒரு அறிவியலாளர் ஆவார். தாவரத்தின் தனித்தன்மை வளர்ப்பதற்கு அதன் மரபணுக் கூறுகள் தனிமைப்படுத்தப்பட்டு ஆய்வு செய்யப்படுகிறது. ஒரு தாவரத்தின் தனித்தன்மையான- செடியின் உயரம், பழத்தின் சுவை, குளிரை சகிக்கும் தன்மையை கண்டறிந்து தாவர மரபியலாளர் இனப்பெருக்கத்தை பெருக்குதல் போன்ற விரும்பிய தன்மையை அடுத்த தலைமுறை தாவரங்களூக்கு கடத்துகின்றனர்.

தாவர மரபியல் நவீன மரபுவழிக் கோட்பாடுகளில் முக்கியப் பங்கு வகிக்கிறது. 19ஆம் நூற்றாண்டில் பட்டாணி செடியில் கிரிகர் மெண்டலின் ஆராய்ச்சியிலும் இது முக்கியத்துவம் பெற்றது. இத்துறை உயிரித் தொழில்நுட்பத்தில் பல்வேறு முன்னேற்றங்களைக் கொண்டுவந்தது. இது தாவர இனப்பெருக்கம் மற்றும் கலப்பினத்தைப் பற்றிய புரிதலை ஏற்படுத்தியது. வணிக ரீதியாக, தாவர மரபியல் அதிக சத்துள்ள தாவரங்களை உற்பத்தி செய்வதற்கான முறைகளை வகுத்தது. இது நுகர்வோர்  விரும்பதக்க வகையில் உணவை மாற்றியமைக்கிறது.

## மேற்கோள்கள்
* National Science Teachers Association: Plant Geneticist Interview 
* USDA Agriculture Research Service 

பகுப்பு:தாவர மரபியல்
பகுப்பு:தாவர இனப்பெருக்கம்
புட்டிரெட்டிப்பட்டி

**புட்டிரெட்டிப்பட்டி** (Buddireddipatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643471.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாப்பிரெட்டிப்பட்டியில் இருந்து 35 கிலோ மீட்டர் தொலைவிலும் உள்ளது. புட்டிரெட்டிப்பட்டிக்கு தொடருந்து மூலம் செல்லலாம். அருகில் உள்ள வானூர்தி நிலையம் சேலம் வானூர்தி நிலையம் ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 918 வீடுகள் உள்ளன. கிராமத்தின் மொத்த மக்கள் தொகையானது 3,816 ஆகும். இதில் பெண்களின் எண்ணிக்கை 1,808 என்றும், ஆண்களின் எண்ணிக்கை 2,008 என்றும் உள்ளது.

## சான்றுகள்

பகுப்பு:தர்மபுரி மாவட்டத்திலுள்ள கிராமங்கள்
எஸ். ஏ. ராமதாஸ்

**எஸ்.ஏ. ராமதாஸ்** (S. A. Ramadas)  ஒரு இந்திய அரசியல்வாதி ஆவார். இவர் பாரதிய ஜனதா கட்சி உறுப்பினராக உள்ளார். கர்நாடக மாநிலத்தின் மைசூர் மாநிலத்தில் கிருஷ்ணராஜ தொகுதியில் இருந்து சட்டசபை உறுப்பினராகத் தேர்ந்தெடுக்கப்பட்டார். 2008 ஆம் ஆண்டு கர்நாடகா சட்டசபைத் தேர்தலில், முன்னாள் சட்டமன்ற உறுப்பினர் எம். எஸ். சோமாசேகருக்கு எதிராக போட்டியிட்டு, சுமார் 20000 வாக்குகள் வித்தியாசத்தில் வெற்றி பெற்றார். இவர் பிரதான இந்து மதத் தலைவர்களில் ஒருவராக கருதப்படுகிறார். 1994 மற்றும் 1999 ஆம் ஆண்டுகளில் நடந்த தேர்தல்களில் மீண்டும் அதே தொகுதியில் தேர்ந்தெடுக்கப்பட்டார். ஆனால் 2004 ஆம் ஆண்டில் நடந்த தோ்தலில் எம். கே. சோமசேகரிடம் தோற்றாா்.

2008 ஆம் ஆண்டு மே மாதத்தில் கர்நாடகவில் பாரதிய ஜனதா கட்சியின் வரலாற்று வெற்றியைத் தொடர்ந்து, முதலமைச்சர் பி.எஸ். எடியுரப்பா நாடாளுமன்ற செயலாளராக நியமிக்கப்பட்டார். 2010 இல், இவர் எடியுரப்பா அரசாங்கத்தில் அமைச்சராக நியமிக்கப்பட்டார். இவாிடம் மருத்துவக் கல்வி துறைகள் ஒப்படைக்கப்பட்டது. சதனாந்த கவுடா அரசாங்கமும் இதே பொறுப்பில் இவரை பணியாற்ற அனுமதித்தது. 2008 - 2013 மாநாட்டில் அவர் மைசூர் மாவட்டத்தில் மாவட்ட செயற்குழுவில் இருந்தார். 2013 ஆம் ஆண்டில் அவர் கிருஷ்ணராஜ தொகுதியில் போட்டியிட்டு, இந்திய தேசிய காங்கிரஸ் கட்சியை சார்ந்த எம்.கே. சோமசேகர் என்பவாிடம் தோற்றாா்.

மைசூர் நகரில் சமூக சேவையில் ஈடுபட்டுள்ள அஸ்ரே அறக்கட்டளை என்றழைக்கப்படும் தன்னார்வ அமைப்பு ஒன்றை ராம்தாஸ் தலைமை தாங்கி நடத்திக் கொண்டிருக்கிறாா்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கர்நாடக அரசியல்வாதிகள்
கணிதம் கற்பித்தல் -விதி வரு முறை

**கணக்கு** பாடத்தில் வருகின்ற உண்மைகளையும், சூத்திரங்களையும், விதிகளையும், கருத்துகளையும் எடுத்த எடுப்பில் கூறாமல் முதலில் சில எடுத்துக் காட்டுகளைக் கூறிப் பின்னர் முடிவில் பொதுவான சூத்திரங்கள், உண்மைகள், விதிகள் முதலானவற்றை மாணவர்கள் தாமே கண்டறிந்து கொள்கின்ற வகையிலே அமைத்து செயல்படுத்தும் கற்பித்தல் முறையை விதி வரு முறை என்கிறனர்.

;இம்முறையின் சிறப்பு
#. பருப்பொருள் மூலமாகக் கருப்பொருளை மாணவர்கள் விளங்கிக் கொள்கின்றனர்.
#. தெரிந்த கருத்துகளை வைத்துக்கொண்டு தெரியாத கருத்துகளை அறிந்து கொள்கின்றனர்.
#. எளிய கருத்துகளில் தொடங்கிச் சிக்கலான  கருத்துகளைப் புரிந்து கொள்கின்றனர். இது உளவியல் அடிப்படையில் அமைக்கப்பட்ட கற்பித்தல் முறையாகும்.

பகுப்பு:கணிதக் கல்வி
ஷாமனூர் மல்லிகார்ஜூன்

**ஷாமனூர் மல்லிகார்ஜூன்** (கன்னடம்: ಶಾಮನೂರು ಮಲ್ಲಿಕಾರ್ಜೂನ್) என்பவர் கர்நாடக மாநில சட்டமன்றத் தொகுதியான உள்ள தாவண்கரே வடக்கு தொகுதியின் முன்னாள் சட்டமன்ற உறுப்பினராவார். மேலும் கர்நாடக அரசின் இளைஞர் நலன் மற்றும் விளையாட்டுத்துறையின் முன்னாள் அமைச்சர் ஆவார். இவர் மாநிலத்தின் இளைய அமைச்சர் என்ற பெருமையைப் பெற்றவர் ஆவார். இவர் தொழில் அதிபா் மற்றும் அமைச்சர் சாமனூர் சிவசங்கரப்பாவின் மகனாவார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கர்நாடக சட்டமன்ற உறுப்பினர்கள்
பகுப்பு:தாவணகெரே மாவட்ட மக்கள்
பகுப்பு:1967 பிறப்புகள்
மகளிரும் கலையும் - வரலாறு

**மகளிரும் கலையும் - வரலாறு** என்பது ஒரு தொலைக்காட்சி ஆவணத் தொடராகும், இது மூன்று ஒரு மணி நேர அத்தியாயங்களைக் கொண்டது, இது ஐரோப்பிய மறுமலர்ச்சியிலிருந்து பெண் கலைஞர்களின் வரலாற்றை அடிப்படையாகக் கொண்டது. பிபிசி 2 ல் மே 2014 இல் ஒளிபரப்பப்பட்டது. இந்தத் தொடர் பேராசிரியர் அமண்டா விக்கரியால் வழங்கப்படுகிறது.

பிரேத்சியா டி ரோஸ்ஸி, சோபனிஸ்ஸ அங்கூசோலா, லாவினியா ஃபோண்டானா, அன்னே சீமோர் டேமர், ஆஞ்சலிகா காஃப்மன் மற்றும் 17 ஆம் நூற்றாண்டின் டச்சு பேப்பர் கட்டர் ஜோனா கொரெட்டென் ஆகியோர் இதில் அடங்குவர். எபிசோட் 3 லேடி பட்லர், பெர்டே மோரிசோட், ஜெர்டுடு ஜெகில், கரீன் லார்சன், மடேலின் வினன்நெட் மற்றும் ஜார்ஜியா ஓ'கேஃப்பை உள்ளடக்கியது. இந்த திட்டம் சில விமர்சகர்களால் நன்கு ஏற்றுக்கொள்ளப்பட்டது, ஆனால் மற்றவர்களால் விமர்சிக்கப்பட்டது.

## குறிப்புகள்

## வெளி இணைப்புகள்
* BBC region 2 dvd

பகுப்பு:ஆங்கிலத் தொலைக்காட்சித் தொடர்கள்
பகுப்பு:பெண்கள் மற்றும் கலைகள்
ஆலியம் பைசெப்டம்

***அல்லியம் பைசெப்ற்றம்*** **'(Allium bisceptrum)**' அல்லது **இரட்டை வெங்காயம்** என்பது மேற்கு ஐக்கிய அமெரிக்க உயர் குத்துயரத் தாயகத் தாவரமாகும்.  இது கலிபோர்னியா, அரிசோனா, நியூமெக்சிகோ, நெவாடா, ஓரிகான், வாசிங்டன், இடாகோ, உட்டா பகுதிகளில் ஈரமான பகுதிகளிலும் நிழற்பகுதிகளிலும் திறந்த புல்வெளிகளிலும் ஆண்டுதோறும் வாழும் உண்ணும் தாவரமாகும்.

சில நேரங்களில் அல்லியம் பைசெப்ற்றம் உணவு வாசனைக்கு பயன்படுகிறது. ஏனெனில் இதன் தாள்கள் மிகவும் வலுவானதாகவும், மணமுடையதாகவும் இருக்கும். இந்தத் தாள்கள் வழிபாடு செய்ய பயன்படுத்தப்படுகின்றது. இப்பகுதியில் பல விலங்குகள், எல்க், கறுப்பு கரடிகள், பிரெய்ரி நாய்கள் உட்பட, பல விலங்குகள் இந்த அல்லியம் பைசெப்ற்றம் என்ற வெங்காயங்களின் குமிழ்களைச் சாப்பிடுகின்றன.

## விவரிப்பு
இரட்டை வெங்காயம் 2000 முதல் 2900 மீ குத்துயர நெடுக்கங்களில் ஆண்டுதோறும் நிலவும் தாவர இனமாகும். இது 10செமீ முதல் 40 செமீ உயரம் வரை வளர்கிறது.  வெங்காயக் குமிழ்கள் வட்ட வடிவிலும் முட்டை வடிவிலும் அமைகின்றன. குமிழ்கள் சற்றே சரிந்திருக்கும்; வெட்டினால் காட்டமான மணம் வீசும். பூத்தலைகள் 10முதல் 15&nbsp;மிமீ நீளத்தில் இருக்கும். மலர்கள் பிங்கு முதல் ஊதா வரை மாறுபடும் நிறச் சாயல்களில் காணப்படும். ஒவ்வொரு பூத்தலையிலும் ஆறு கூர்மடல்களும் கரும்பட்டையும் அமையும். இவற்றின் நீளமான தாள்கள் ஈரிணைகளாக அமையும். பிற வெங்காயத் தாள்களை விடப் பசுமையாக இருக்கும். கீறினால் மணம் வீசும்.

## வாழிடமும் சூழலும்
*அல்லியம் பைசெப்ற்றம்* கலிபோர்னியாவில் கலப்பு ஊசியிலைக் காடுகளில் அல்லது ஈரத் தரைக்காடுகளிலும் ஓடைக் கரைகளிலும் அலையாத்திக் காடுகளிலும் புல்வெளிகளிலும் காணப்படுகின்றன.

## பரவல்
கலிபோர்னியாவில், *அ. பைசெப்ற்றம்* ஆல்பைன், எல்டொராடோ, கிளென், இன்யோ, இலாசன், மெண்டோசினோ, மோனோ, மோடோக், மாரிபோசா, நெவாடா, புளூமாசு, சான் பெர்னார்டினோ, சாந்தியாகோ, சாசுட்டா, சீறா, டிரினிட்டி, துளேர், துவோலும்னே ஆகிய அனைத்து கவுன்ட்டிகளிலும் காணப்படுகின்றன. இ து பரவலாக நெவாடா, ஔட்டா, ஆரிசோனா, தென்கிழக்கு ஓரிகான், தெற்கு இடாகோ, வடக்கு இடாகோ, தென்கிழக்கு வாசிங்டன், பிராங்ளின் கவுன்ட்டியிலும் தனித்தனி திரள்களாகப் பரவியுள்ளன.

## பயன்கள்

## குறிப்புகள்

## வெளி இணைப்புகள்
* Calflora Database: ''Allium bisceptrum'' (Twincrest onion)
* USDA Plants Profile for ''Allium bisceptrum'' (twincrest onion)
* Calflora Database: ''Allium bisceptrum'' (twincrest onion)
* Jepson eFlora:  ''Allium bisceptrum''
* ''Allium bisceptrum'' — UC Photos gallery

பகுப்பு:காய்கறிகள்
பகுப்பு:வெங்காயத் தாவரப்பேரினம்
பகுப்பு:தாவரவியல் பெயருடையக் கட்டுரைகள்
தி அன்னோண் சிட்டிசன்

**தி அன்னோண் சிட்டிசன்** (*The Unknown Citizen*) டபிள்யூ. எச். ஆதன் என்ற கவிஞரால் இங்கிலாந்தில் இருந்து அமெரிக்காவிற்கு குடிபெயர்ந்த சிறிது காலத்திலேயே எழுதிய கவிதை 1939 இல் எழுதப்பட்டதாகும். இந்த கவிதை முதன் முதலில் ஜனவரி 6, 1940 இல் "தி நியூ யார்க்" இதழில் வெளியிடப்பட்டது. மேலும் முதலில் ஆதனின் தொகுப்பான *அதர் டைம்* ( ரேண்டம் ஹவுஸ், 1940) இல் புத்தக வடிவில் வெளிவந்தது. இந்த கவிதை ஒரு மனிதனை அடையாளம் காண எண்ணை ("JS / 07 / M / 378") மட்டுமே பயன் படுத்துகின்றனர். கவிஞர் அந்த மனிதனை பற்றி கூறும் போது, அவர் ஒரு சராசரி வாழ்வையே  வாழ்ந்து வந்தார் என்று குறிப்பிடுகிறார். இந்த கவிதை தனித்துவத்தின் இழப்பில் தரநிலையை அங்கதமாக சித்தரித்து காட்டுகிறது.  இக்கவிதை மறைமுகமாக எதிர்காலத்தில் ஏதோ ஒரு கட்டத்தில் அரசு நிறுவனத்தின் வேலையாகும். நவீன அதிகாரத்துவப் போக்குகள் குடிமக்கள் தன்னிச்சையான எண்கள் மற்றும் எழுத்துக்களால் அறியப்படும் நிலையை அடைந்துவிட்டன. தனிப்பட்ட பெயர்கள் அல்ல.

## விளக்கம்

ஆதனின் "தெரியாத குடிமகன்" ஒரு டிஸ்டோபியன் அறிக்கையின் வடிவத்தின் மூலம், தெரியாத ஒரு மனிதனின் வாழ்க்கையை விவரிக்கிறது.

அரசாங்க அமைப்புகளால் மனிதனை "சராசரியான குடிமகனாக" விவரிக்கப்படுவதன் மூலம் குடிமக்களுடனான தரநிலைத்தன்மையையும் நவீன அரசு உறவுகளையும் இந்த கவிதை விமர்சிக்கிறது. கவிதைகளின் கடைசி வரிகள் அவர் "சுதந்திரமாக" அல்லது "மகிழ்ச்சியாக" இருந்தரா என்பதைப் பற்றிய கேள்விகள் நிராகரிக்கபட்டது. ஏனென்றால் அவரது வாழ்க்கைத் தீர்ப்பை புரிந்து கொள்ள மாநிலத்தால் பயன்படுத்தப்படும் புள்ளிவிவர முறையால் முடியாது.

## சான்றுகள்

## வெளி இணைப்புகள்
*The Unknown Citizen; authorized text

பகுப்பு:ஆங்கில கவிதை
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
இட்டமொழி

**இட்டமொழி** (*Ittamozhi*) என்பது தமிழ்நாட்டில் திருநெல்வேலி மாவட்டத்தில் வள்ளியூர் - திருச்செந்தூர் சாலையில் அமைந்துள்ள கிராமம் ஆகும். இவ்வூர் திசையன்விளை வட்டத்திற்கு உட்பட்டதாகும்.

## மக்கள்
இட்டமொழி கிராமத்தில் 2056க்கும் அதிகமான குடும்பத்தினர் வாழ்கின்றனர். இவர்களில் பெரும்பாலானோர் புலம் பெயர்ந்து நகரங்களில் வசிக்கின்றனர். இட்டமொழியில் 2011-ஆம் ஆண்டு கணக்கெடுப்பின்படி ஆண்கள் 3964, பெண்கள் 4154 என மொத்தம் 8118 பேர் வசிக்கின்றனர்.

## மக்கள் வகைபாடு
இவ்வூரில் இந்து மற்றும் கிறித்துவ மதத்தினைப் பின்பற்றும் மக்கள் வசித்து வருகின்றனர். 

## சுற்றுச்சூழல்
இட்டமொழி வறண்ட நிலப்பகுதியாகும். வருடத்தின் பெரும்பாலான நாட்களில் உலர்ந்த காலநிலையைக் கொண்டிருக்கிறது. இப்பகுதியில் பொதுவாக புளிய மரங்கள், பனை மரங்கள் மற்றும் அகாசியா நீலோட்டா மரங்கள் அதிக அளவில் காணப்படுகின்றன. இவ்வூரைச் சுற்றி அய்யன் குளம், ஊரணி குளம், வெலன்காடு குளம் ஆகியன உள்ளன.

## வசதிகள்
அரசு ஆரம்ப சுகாதார மையம், அரசு நூலகம், அஞ்சல் அலுவலகம், மின்சார வாரிய அலுவலகம், தமிழ்நாடு கிராம வங்கி, முதன்மை வேளாண்மை கூட்டுறவு வங்கி உள்ளிட்ட சேவை வசதிகள் இங்கு அமைந்துள்ளன.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:திருநெல்வேலி மாவட்டத்திலுள்ள கிராமங்கள்
ஆனந்த் சிங் (கர்நாடகா அரசியல்வாதி)

**ஆனந்த் சிங்** கர்நாடகா மாநிலத்தைச் சேர்ந்த ஒரு இந்திய அரசியல்வாதியும் கர்நாடக அரசின் சுற்றுலாத்துறை அமைச்சரும் ஆவார். இவர் இரண்டு முறை கர்நாடகா சட்டசபை உறுப்பினராகத் தேர்ந்தெடுக்கப்பட்டார். இந்தியாவின் பணக்கார அரசியல்வாதிகளுள் ஒருவரான இவருடைய நிகர சொத்து மதிப்பு ரூ.1800 கோடியாகும்.

## தொழில்
அவர் விஜயநகரம் (கர்நாடகம்) தொகுதியிலிருந்து பாரதீய ஜனதா கட்சியின் சார்பில் போட்டியிட்டு கர்நாடக சட்டமன்றத்திற்குத் தேர்ந்தெடுக்கப்பட்டார்.

2015 ஆம் ஆண்டில், பெல்லாரி இரும்பு தாது மோசடி வழக்கில் இவர் கைது செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:கர்நாடக அரசியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. வை. ராகவேந்திரா

**பொகனாகர் எடியுரப்பா ராகவேந்திரா **(பிறப்பு: ஆகஸ்ட் 16, 1973) 14 வது  கர்நாடகா சட்டசபை உறுப்பினராக உள்ளார். அவர் கர்நாடகாவின் பாரதிய ஜனதா கட்சி (பிஜேபி)யின்  ஷிகரிபுரா சட்டசபை தொகுதியில் இருந்து தேர்ந்தெடுக்கப்பட்டார்.

கர்நாடகா சட்டசபைத் தேர்தலுக்கான இடைத்தேர்தலில் இந்திய தேசிய காங்கிரஸின் எச்.சி.சந்தவீரப்பாவை தோற்கடித்தார்.

15-வது மக்களவைத் தேர்தலில் ஷிமோகா தொகுதியில் கர்நாடக முதல்வராக இருந்த சரேகொப்ப பானாரப்பாவுக்கு எதிராக போட்டியிட்டு 52,893 வாக்குகள் வித்தியாசத்தில் வெற்றி பெற்றார்.

ராகவேந்திரா சிமோகாவின் பிஇஎஸ்  தொழில் நுட்பம் மற்றும் நிருவாக சார்ந்த நிறுவனத்தின் நிர்வாகப் பொறுப்பாளராகவும் இருக்கிறார். ராகவேந்திர கர்நாடகாவின் ஆதிக்கம் கொண்ட லிங்காயத் சமூகத்தைச் சேர்ந்தவர்.இவர் கர்நாடக முன்னாள் முதல்வர் பி.எஸ். எடியூரப்பா மற்றும் இறந்த மைத்ரேத்வியின் மகன் ஆவார்.

## ஆதாரங்கள்

பகுப்பு:15வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சிவமொக்கா மாவட்ட மக்கள்
பகுப்பு:17வது மக்களவை உறுப்பினர்கள்
பசவராஜ் பொம்மை

**பசவராஜ் பொம்மை** (*Basavaraj Bommai*, பிறப்பு: சனவரி 28, 1960 ) என்பவர் கர்நாடகத்தை சேர்ந்த ஓர் இந்திய அரசியல்வாதியும், பாரதீய ஜனதா கட்சியின் கர்நாடகா அரசின் உள்துறை அமைச்சராக இருந்தவர். எடியூரப்பாவின் பதவி விலகலுக்குப் பின் 28 சூலை 2021 அன்று கர்நாடகத்தின் 23வது முதலமைச்சராக தேர்வு செய்யப்பட்டார். இவர் முன்னாள் கர்நாடகா மாநில முதலமைச்சர் எஸ். ஆா். பொம்மையின் மகன் ஆவார். இவர் மெக்கானிக்கல் இன்ஜினியரில் பட்டதாரி ஆவார். இவர் தனது அரசியல் வாழ்க்கையை ஜனதா தளத்துடன் தொடங்கினார். இவர் கர்நாடகா சட்டமன்ற கவுன்சிலின், உறுப்பினராகத் தேர்ந்தெடுக்கப்பட்டார். இருமுறை (1998 மற்றும் 2004 ஆம் ஆண்டுகளில்) தார்வாட் உள்ளூர் அதிகாரிகளின் தொகுதியில் இருந்து தேர்ந்தெடுக்கப்பட்டார். அவர் ஜனதா தளத்தை (ஐக்கிய) விட்டுவிட்டு, பாரதீய ஜனதா கட்சியில் 2008 பிப்ரவரியில் சேர்ந்தார். 2008 ஆம் ஆண்டு கர்நாடகா மாநிலத் தேர்தலில், அவர் ஹவேரி மாவட்டத்தில் ஷிகாகான் தொகுதியில் இருந்து கர்நாடகா சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:கர்நாடக முதலமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள் தொடர்புடைய குறுங்கட்டுரைகள்
பகுப்பு:தார்வாடு மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஓ கேப்டன்! மை கேப்டன்!

**ஓ கேப்டன்! மை கேப்டன்!** (*O Captain! My Captain!*) என்பது 1865 ஆம் ஆண்டில் அமெரிக்கக் குடியரசுத் தலைவர் ஆபிரகாம் லிங்கனின் மரணம் பற்றி வால்ட் விட்மேன் எழுதிய ஒரு நீட்டிக்கப்பட்ட உருவகக் கவிதையாகும். இந்த கவிதை முதன்முதலில் "டிரம்-டாப்ஸ்" என்ற துண்டுப்பிரசுரத்தில் வெளியிடப்பட்டது. இதில் அமெரிக்க உள்நாட்டுப் போரைப் பற்றி 18 கவிதைகள் தொகுக்கப்பட்டுள்ளன. கவிதை துக்கத்தையும் துயரத்தையும் வெளிப்படுத்துகிறது.

வால்ட் விட்மேன் "ஓ கேப்டன்! மை கேப்டன்!" கவிதையை 1865 ஆம் ஆண்டில் ஆபிரகாம் லிங்கனின் படுகொலைக்குப் பிறகு எழுதினார்.
ஆரம்பத்தில் அவர் லிங்கன் மீது அக்கறையற்றவராக இருந்தார். லிங்கனின் நற்பண்பு குடியரசுத் தலைவரை நேசிக்க வைத்தது. ஓ கேப்டன்! மை கேப்டன்! "விட்மேனின் மிக பிரபலமான நான்கு கவிதைகளில் இதுவும் ஒன்று.

அமெரிக்க உள்நாட்டுப் போரின் போது, விட்மேன் வாசிங்டன், டி. சி.க்கு குடிபெயர்ந்தார். அங்கு அவர் அரசாங்கத்திற்காக பணியாற்றினார். மேலும், மருத்துவமனைகளில் தன்னார்வத் தொண்டு செய்தார். அவர் லிங்கனை சந்திக்கவில்லை என்றாலும், அவருடன் ஒரு தொடர்பை உணர்ந்தார். லிங்கனின் படுகொலையால் பெரிதும் ஈர்க்கப்பட்டார். "மை கேப்டன்" முதன்முதலில் நவம்பர் 4, 1865 இல் தி சாட்டர்டே பிரஸ்ஸில் வெளியிடப்பட்டது. மேலும் அந்த ஆண்டின் பிற்பகுதியில் டிரம்-டாப்ஸின் தொடர்ச்சியில் வெளிவந்தது. பின்னர் அவர் அதை *லீவ்ஸ் ஆப் கிரீவ்ஸ்* என்ற தொகுப்பில் சேர்த்தார். லிங்கனின் மரணம் குறித்த பல விரிவுரைகளில் கவிதையை வாசித்தார்.

## பின்னணி
வால்ட் விட்மேன் 1850 களின் பிற்பகுதியிலிருந்து 1860 களின் முற்பகுதியில் 1855 இல் வெளியான லீவ்ஸ் ஆப் கிரீவ்ஸ் மூலம் ஒரு கவிஞராக தனது எழுத்துப் பணியைத் தொடங்கினார். விட்மேன் ஒரு தனித்துவமான அமெரிக்க காவியத்தை எழுத விரும்பினார். கிங் ஜேம்ஸ் விவிலியத்தின் கேடன்ஸால் ஈர்க்கப்பட்ட ஒரு புதுக்கவிதைபாணியை உருவாக்கினார். 1855 இல் முதன்முதலில் வெளியிடப்பட்ட சுருக்கமான தொகுதி, சிலரால் சர்ச்சைக்குரியதாகக் கருதப்பட்டது. விமர்சகர்கள் குறிப்பாக விட்மேனின் பாலியல் மற்றும் கவிதையின் "ஓரினமான மேலோட்டங்கள்" பற்றிய அப்பட்டமான சித்தரிப்புகளை எதிர்த்தனர். அமெரிக்க ஆழ்நிலை விரிவுரையாளரும் கட்டுரையாளருமான ரால்ப் வால்டோ எமேர்சனின் *லீவ்ஸ் ஆஃப் கிராஸி*ற்கான பாராட்டுகளைத் தொடர்ந்து விட்மேனின் பணி குறிப்பிடத்தக்க கவனத்தைப் பெற்றது.

## சான்றுகள்

## External links

* 

பகுப்பு:ஆங்கில கவிதை
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
ராபர்ட் வைபே

**இராபர்ட்ஏன்றி வைபே** *(Robert Henry Wiebe)* (பிறப்பு:பிப்ரவரி 3, 1937) கனடாவின் ஆல்பெர்ட்டா நகர ஒரு நகராட்சி,மாகாண அரசியல்வாதி ஆவார். 1967 ஆம் ஆண்டு முதல் 1971 வரை  ஆல்பெர்ட்டாவின் சட்டமன்ற உறுப்பினராகவும் பணியாற்றினார்.

## அரசியல் வாழ்க்கை
வைபே தனது அரசியல் வாழ்க்கையை ஆல்பெர்ட்டாவின் கிரிம்சா நகர மேயராக தொடங்கினார். 1967 ஆம் ஆண்டின் ஆல்பெர்ட்டா பொதுத் தேர்தலில், மேயராக இருந்தபோதும் அவர் ஆல்பெர்ட்டா சட்டமன்றக்கு தேர்வு செய்யப்பட்டார். சமாதான ஆற்றின் முன்னாள் மேயர் எட்வார்ட் விட்னி உட்பட, இரண்டு வேட்பாளர்களுக்கு எதிராகச் அமைதி ஆற்று மாகாணத் தேர்தல் மாவட்டத்தில், சமூகத் தகைமைக் கட்சி வேட்பாளராக வைபே போட்டியிட்டார். சமூகத் தகைமைக் கட்சி இடத்தைப் பெறுவதற்காக அரைமில்லியன் வாக்குகளுடன் மாவட்டத்தில் வெற்றி பெற்றார்.

1971 ஆம் ஆண்டு ஆல்பெர்ட்டா பொதுத் தேர்தலில் இரண்டாவது முறையாக பதவியேற்றார். இவர் கடுமையாக போட்டியிட்ட பழமைவாதக் கட்சி வேட்பாளர் அல் அட்வைரால் தோற்கடிக்கப்பட்டார்.

## குறிப்புகள்

## வெளி இணைப்புகள்
* Legislative Assembly of Alberta Members Listing

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:1937 பிறப்புகள்
பகுப்பு:வாழும் மக்கள்
ஓரங்க நாடகம்

**ஓரங்க நாடகம்** *(one-act-play)* என்பது ஒரு நிகழ்ச்சியை அல்லது உணர்வை ஒரு சில களங்களில் முழுமைப்படுத்திக் காட்டும் நாடகம் ஆகும். ஓரங்க நாடகங்களில் ஒரு காட்சி மட்டுமே இருக்க வேண்டும் என்ற கட்டாயம் எதுவும் இல்லை. ஒன்றுக்கு மேற்பட்ட காட்சிகள் அடங்கி ஒரு நாடகம் உருவாகலாம். 20 முதல் 40 மணித்துளிகலில் நடைபெரும் இந்தவகை நாடகம் எழுத்துப் போட்டிகளில் உருவாகிய நாடக வடிவமாகும். இது சிறு விழாக்களுக்கு ஏற்ற நாடகமாகும்.

பண்டைய கிரேக்கத்தில், "சைக்ளோப்ஸ்" என்ற  எள்ளல்வகை ஓரங்க நாடகத்தை யூரிபீடிசு இயற்றியுள்ளார்.  இது பல்லங்க நாடகங்களுக்குப் பிறகே உருவாகியது. மோலியரும் கால்டெரானும் 19 ஆம் நூற்றாண்டுக்கு முன்பே ஓரங்க நாடகங்களை உருவாக்கியுள்ளனர். இது 19 ஆம் நூற்றாண்டில் பொது வழக்குக்கு வந்தது. இக்காலத்தில் இது சிற்றரங்குகளிலும், சிறு விழாக்களிலும் தெரு நாடகங்களிலும் இடம்பெறும் நாடகமாகும்.

## மேற்கோள்கள்

## வெளி இணைப்புகள்
* One Act Play Depot

பகுப்பு:நாடக வகைகள்‎
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
ஹெயின்-போரல் தேற்றம்

யூக்ளீடியன் வெளி  **R***n*  ன் ஒரு உட்கணம் S ல் பின்வரும் இரண்டு அறிக்கைகள் ஒன்றுக்கொன்று இணையாக உள்ளன
* *S* என்பது மூடப்பட்ட மற்றும் வரம்புடைய கணம்
* *S* என்பது கச்சிதமான கணம், அதாவது, ஒவ்வொரு S-ன் திறந்த மூடி(cover)-ம், ஒரு முடிந்த எண்ணிக்கையிலான உள்மூடிகள் கொண்டிருக்கும்.(இது கச்சிதமான கணங்களின் வரையறுக்கப்பட்ட பண்பு ஆகும். இதனை ஹெயின்-போரல் பண்பு என்பர்.)
ஒரு மெட்ரிக் வெளியின் உட்கணம் கச்சிதமானதாக இருப்பதற்கு அது முழுமையானதாவும், முற்றிலும் வரம்புடையாதகவும் இருக்க வேண்டும்.
: 

பகுப்பு:கணிதத் தேற்றங்கள்
தாவர கனிம ஊட்டங்கள்

**தாவர கனிம ஊட்டம்** பற்றிய படிப்பின் பிாிவு வேதிப் பொருட்களின் பயன்பாடு மற்றும் தாவர வளர்ச்சிக்கு தேவைப்படும் ஒரு வளர்ச்சி பொருள், இது தாவர வளர்சிதை மாற்றத்திற்கும், வளர்ச்சிக்கும் மிக அவசியமானது.

1972-ல் இமானுசேல் எப்ஸ்டயின் இந்த கனிம ஊட்டத்தினை பற்றிய இரண்டு கருத்துகளை வெளியிட்டார்.  
* இந்த கனிமங்கள் இல்லையெனில் தாவரங்கள் இயல்பான வாழ்க்கை சுழற்சி முடிவடையாது.
* இந்த கனிமங்கள் வளர்சிதை மாற்றத்திற்கு சிறிதளவு தேவைப்படும் ஒன்றாகும்.

## தாவரங்களுக்கு கட்டாயம் தேவைப்படும் கனிமங்கள்.

# பெரு.மூலங்கள் - நைட்ரஜன் (N)  பாஸ்பரஸ்(P) பொட்டாசியம் (K)    கால்சியம்(Ca)    சல்பர்(S)    மெக்னீசியம்(Mg) 

# நுண் மூலங்கள் - போரான்(B) குளோாின்(Cl)  மாங்கனீஸ்(mn)   இரும்பு(Fe)   துத்தநாகம்(Zn) காப்பர்(Cu) மாலிப்டினம்(Mu)  நிக்கல்(Ni) கோபால்ட்(Co)

பெரும மூலங்களில் அதிகமாக பயன்படுத்தப்படுவது ஹைட்ரஜன், ஆக்ஸிஜன், நைட்ரஜன், கார்பன் இவைகள் 95% மொத்த அளவுகளில் உலர்ந்த மரத்தால் உருவான சாம்பலில் காணப்படுவது.

நுண்மூலகங்கள் தாவர திசுக்களில் PPM அளவுகளில் 0.1 முதல் 200 ppm அல்லது 0.02% குறைவுக்கு காய்ந்த எடைகளில் காணப்படுகிறது.

பெரும மூலங்கள்  - காற்று மற்றும் நீர் மூலம் உருவாவது.

## சில தனிமங்களின் விளக்கம்

## [[கார்பன்]]

கார்பன் என்பது அனைத்து உயிர்மூலக் கூறுகளுக்கும் அதாவது புரதம், ஸ்டார்ச், மாவுப்பொருள்(செல்லுலோஸ்) இவற்றிற்கு முதுகெலும்பாக காணப்படுகிறது.  கார்பன் ஒளிச்சேர்க்கையை மேற்கொள்கிறது.  இது கார்பன் - டை - ஆக்ஸைன் காற்றின் உதவியோடு கார்போஹைட்ரேட்டாக மாற்றி தாவரங்களுக்கு ஆற்றலை அளிக்கிறது.

இதன் பற்றாக்குறையால் தாவரங்களின் சாதாரண வளர்ச்சி மற்றும் உருவாக்கம் பாதிக்கப்படுகிறது.

## [[ஹைட்ரஜன்]]

ஹைட்ரஜன் சர்க்கரை மற்றும் தாவரத்தில் கட்டுமானப் பொருளாக காணப்படுகிறது.  இது அதிகமாக நீாின் மூலம் உருவாக்கப்படுகிறது.  இதில் காணப்படும் ஹைட்ரஜன் அயனி ஒளிச்சேர்க்கையின் போதும் சுவாசித்தலின் போதும் எலக்ட்ரான்கனை கடத்துகிறது.

## [[ஆக்ஸிஜன்]]

ஆக்ஸிஜன் கூட்டுப்பொருளாக கனிம மற்றும் கனிம பொருட்களில் இணைந்து காணப்படுகிறது.  தாவரங்களில் ஒளிச்சேர்க்கையின் போது இந்த O2  வாயு உருவாக்கப்படுகிறது.

மேற்கோள்கள்
References

http://lawr.ucdavis.edu/people/emeriti/epstein-emanuel
Emanuel Epstein. Mineral Nutrition of Plants: Principles and Perspectives.
Allen V. Barker; D. J. Pilbeam (2007). Handbook of plant nutrition. CRC Press. . Retrieved 17 August 2010.
Marschner, Petra, ed. (2012). Marschner's mineral nutrition of higher plants (3rd ed.). Amsterdam: Elsevier/Academic Press. .
http://aesl.ces.uga.edu/publications/plant/Nutrient.htm  Retrieved Jan. 2010
Norman P. A. Huner; William Hopkins. "3 & 4". Introduction to Plant Physiology 4th Edition. John Wiley & Sons, Inc. .
Pages 68 and 69 Taiz and Zeiger Plant Physiology 3rd Edition 2002 
Swan, H.S.D. 1971a. Relationships between nutrient supply, growth and nutrient concentrations in the foliage of white and red spruce. Pulp Pap. Res. Inst. Can., Woodlands Pap. WR/34. 27 p.

பகுப்பு:தனிமங்களின் இயல்புகள்
திரூர் கிராமம்

**திரூர்** எனும் கிராமம், இந்திய நாட்டில், தமிழ்நாடு மாநிலத்தின் திருவள்ளூர் மாவட்டத்தில் அமைந்துள்ள ஒரு கிராமப் பஞ்சாயத்து ஆகும். இதன் அட்சரேகை 13.1017962 மற்றும் தீர்க்கரேகை 79.9668308. தமிழ்நாட்டின் மாநிலத் தலைநகர் சென்னை, திரூர் கிராமத்தில் இருந்து 35.3 கிலோ மீட்டர் தூரத்தில் அமைந்துள்ளது. திரூரிலிருந்து சென்னை சென்ட்ரலுக்கு இரயில் பாதை நன்கு இணைக்கப்பட்டுள்ளது. அருகில் 1.5 கி.மீ. தொலைவில் செவ்வாபேட்டை புறநகர் இரயில் நிலையம் உள்ளது.

திரூர் கிராமத்தைச் சுற்றி அருகிலுள்ள கிராமங்களின் தூரம் பின்வருமாறு: அரண்வாயல் 1.3 கி.மீ., 
பெருமாள்பட்டு 2.9 கி.மீ., 
புட்லூர் 3.9 கி.மீ.,
தண்ணீர்குளம் 4.8 கி.மீ.,
அயலூர் 7.0 கி.மீ., 
திருவள்ளூர் 7.4 கி.மீ.,
வீரராகவபுரம் 7.6 கி.மீ.,
சிவன்வாயல் 7.9 கி.மீ., ஈக்காடு 8.1 கி.மீ.,
கோயம்பாக்கம் 8.1 கி.மீ.,
பேரத்தூர் 8.3 கி.மீ., 
ஈக்காடுகண்டிகை 8.4 கி.மீ.,
கல்யாணக்குப்பம் 9.9 கி.மீ.,
மேலானூர் 10.9 கி.மீ.,
விஷ்ணுவாக்கம் 11.4 கி.மீ.,
வெள்ளியூர் 13.3 கி.மீ., 
கரிகலவாக்கம் 13.6 கி.மீ., 
அரும்பாக்கம் 26.2 கி.மீ.,
விளாப்பாக்கம், தொழுவூர் 1 கி.மீ.

1)  திரூவூர் கிராமத்தில் 1,000 ஆண்டுகள் பழமையான சிவன் கோயில் உள்ளது. இக்கோயில் முதலாம் ஜடாவர்மன் சுந்தர பாண்டியனால் மலைக்கோயிலாக உருவாக்கப்பட்டது.  **ஸ்ரீ சிருங்காண்டீஸ்வரர்**  உடனுறை உத்பாலாம்பிகை என்பது இக்கோயில் பெயராகும். இக்கோயில் பிரகாரத்தில் மூலவராக ஸ்ரீ சிருங்காண்டீஸ்வரர் அருள்பாலிக்கின்றார். இக்கோயிலில் இராமலிங்க வள்ளலார் சன்னதியும், ஐவர் (சேக்கிழார், சம்மந்தர், திருநாவுக்கரசர், சுந்தரர் மற்றும் மாணிக்கவாசகர்) மண்டபமும் உள்ளன.  இக்கோவிலுக்கு மிக அருகில் மாவட்ட ஆசிரியர்கள் கல்வி மற்றும் பயிற்சி நிறுவனம் உள்ளது.

thumb|கோவில் வளாகம்

thumb|சிருங்காண்டீஸ்வரர் கோயில்  நுழைவு கோபுரம்

thumb|அய்வர் சன்னதி

thumb|மாவட்ட ஆசிரியர் கல்வி மற்றும் பயிற்சி நிறுவனம்

2) தமிழ்நாட்டில் மிகவும் பிரபலமான நெல் பரிசோதனை நிலையம் 1942-இல் திரூவூரில் தொடங்கப்பட்டது. இது  தமிழ்நாடு வேளாண்மைப் பல்கலைக்கழகம் கட்டுப்பாட்டின்கீழ் 1981-இல் கொண்டுவரப்பட்டது. 1982-இல் இம்மையம் நெல் ஆராய்ச்சி நிலையம் எனப் பெயர் மாற்றம் செய்யப்பட்டது.

3)  இந்தியாவின் முதல் கூட்டுறவுச் சங்கம் திரூர் கிராமத்தில் 1904-ஆம் ஆண்டு ஆகஸ்ட் 22-இல் (சில குறிப்புகளில் ஆகஸ்ட் 30) பதிவு செய்யப்பட்டு தொடங்கப்பட்டது. ஆதிநாராயணய்யாவின் முயற்சியால், விவசாயிகளுக்காகத் தொடங்கப்பட்ட இச்சங்கம், நாட்டின் கூட்டுறவு இயக்கத்திற்கு முன்னோடியாகவும், ஆசியாவின் முதல் கூட்டுறவு சங்கங்களில் ஒன்றாகவும் விளங்குகிறது. 

இது தென் சென்னை - அரக்கோணம் இரயில் பாதை இடையே அமைந்துள்ளது; மற்றும் சுமார் 1.5 கி.மீ.  தொலைவில் செவ்வாபேட்டை ரயில் நிலையமும் மற்றும் 35 கி.மீ. தொலைவில் சென்னையும் உள்ளது.
அட்சரேகை : 137�N
தீர்க்கரேகை: 7958�E
உயரம் : 39.47 மீ.
சராசரி மழை : 1,184 மி.மீ 
அதிகபட்ச வெப்பநிலை (சராசரி) : 33.1°C
குறைந்தபட்ச வெப்பநிலை (அர்த்தம்) : 22.5°C

மண் : மணல் கலந்த களிமண்
மொத்த பரப்பளவு ஆராய்ச்சி மையம் : 15.85 ஹெக்டேர்

பயிர் பகுதி : 12.00 ஹெக்டேர்
பயிர் சாகுபடியில்  : அரிசி, பருப்பு, எண்ணெய் விதைகள் மற்றும் பச்சைப் பயறு.

## மேற்கோள்கள்
த ப்ளஸட் டேமோசல்

**த ப்ளஸட் டேமோசல்** (*The Blessed Damozel*) என்பது டேன்டி கெய்பிரியல் ரோசட்டி என்பவரால் எழுதப்பட்ட சிறந்த கவிதையாகும். இது 1850 ஆம் ஆண்டில் "த ஜெர்மி" பத்திரிகையில்  வெளியிடப்பட்டது.  ரோசெட்டி இரண்டு முறை கவிதையை திருத்தி, 1856, 1870 மற்றும் 1873 ஆம் ஆண்டுகளில் அதை மறுபடியும் வெளியிட்டார். அவருடைய சில சிறந்த ஓவியங்களுக்கு இதே பெயரைப் பயன்படுத்தினார். கவிதையின் முதல் நான்கு சரணங்களும் ஓவியத்தின் வடிவத்தில் பொறிக்கப்பட்டுள்ளன.

## கவிதை
இக்கவிதை எட்கர் ஆலன் போபோவின் " தி ரேவன் " கவிதையால் ஓரளவு ஈர்க்கப்பட்டது. ஒரு காதலன் தனது அன்புக்குரியவரின் மரணத்தால் பூமியில் துக்கப்படுவதை சித்தரிக்கிறது. ரோசெட்டி நிலைமையை தலைகீழாக பிரதிநிதித்துவப்படுத்தினார். சொர்க்கத்தில் இருந்து தன் காதலனைக் கவனிப்பதையும், பரலோகத்தில் அவர்கள் மீண்டும் இணைவதற்கான அவளது நிறைவேறாத ஏக்கத்தையும் இந்தக் கவிதை விவரிக்கிறது. கவிதையின் முதல் நான்கு சரணங்கள் ஓவியத்தின் சட்டத்தில் பொறிக்கப்பட்டுள்ளன

## சான்றுகள்

## ஆதாரங்கள்
* 
*

பகுப்பு:ஆங்கில கவிதை
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
முதலாம் நரசிம்மவர்மன் (630-668)

**முதலாம் நரசிம்மவர்மன்** (630-668) புகழ் பெற்ற   பல்லவ மன்னன் ஆவர். மகேந்திர வர்மனுக்குப் பின்னர் அவன் மகன் நரசிம்மவர்மன் பொ.ஊ. 630 ல்  என்னும் பெயருடன் ஆட்சிக்கு வந்தான். இவரது காலத்திலேயே பல்லவர் குலம் மிகவும் சிறப்புற்று விளங்கியது. இவரது ஆட்சி காலத்தில் பல்லவ அரசு  வடக்கில் கிருஷ்ணா ஆறு முதல் தெற்கில் மதுரை வரை பரந்து காணப்பட்டது. நரசிம்ம பல்லவரின் ஆட்சி காலத்திலேயே அப்பர், திருஞானசம்பந்தர், சிறு தொண்டர் போன்ற சைவ நாயன்மார்கள் வாழ்ந்ததாக தமிழ் இலக்கியங்களில் கூறப்படுகின்றன. அவருடைய ஆட்சியின் போது, பொ.ஊ. 640 ல் சீனப்பயணி யுவாங் சுவாங்  காஞ்சிபுரத்திற்கு  விஜயம் செய்தார்.

இவன் சிறந்த மல்யுத்த வீரனாய் திகழ்ந்ததால் மாமல்லன் என்ற பட்டம் பெற்றான். இவன் நினைவாகவே மாமல்லபுரம் என்ற துறைமுக நகரம் ஏற்படுத்தப்பட்டது.  மாமல்லபுரத்தில் மகேந்திரவர்மனால் தொடங்கப்பட்ட  வேலைகளை நிறைவு செய்தார். அரசியல், கலை போன்ற துறைகளில் இவனது சாதனைகள் வரலாற்று முக்கியத்துவம் கொண்டவை. இலங்கை மன்னன் மானவர்மனுக்கு உதவிசெய்தார்.

## சாளுக்கியர்களுடன் போர்
பல்லவர்களின் எதிரிகளாக விளங்கிய சாளுக்கியரை வெற்றிகொண்டு அவர்கள் வீழ்ச்சிக்குக் காரணமாக விளங்கியவன் இவன். மகேந்திரவர்மனின் ஆட்சி காலத்தில் சாளுக்கிய அரசனான இரண்டாம் புலிகேசி காஞ்சி மீது படையெடுத்து, காஞ்சி நகரை முற்றுகையிட்டான். இப்போரில் மகேந்திரவர்மன் இறக்க நேரிட்டது. இதற்கு பழி வாங்கும் முகமாக அவரது மகன் நரசிம்மவர்மன் பொ.ஊ. 642ல் வாதாபி நகர் மீது படையெடுத்தான்  நரசிம்மவர்மனின் படை படைத்தளபதி பரஞ்சோதி தலைமையில்  வாதாபி மீது  படையெடுத்தது. இப்படையில் ஒரு லட்சம் காலாட்வீரர்களும், ஐம்பதாயிரம் குதிரை வீரர்களும், பன்னிரெண்டாயிரம் யானைகளும் இருந்ததாக கல்வெட்டுகளிலும் இலக்கியங்களிலும் கூறப்படுகின்றன. சாளுக்கியரின் தலைநகரமான வாதாபி நகரம் தீ வைத்து கொளுத்தப்பட்டது. சாளுக்கிய அரசர் இரண்டாம் புலிகேசியைத் தோற்கடித்து அவரது தந்தையின் தோல்விக்கு  நரசிம்மவர்மன்  பழிவாங்கினார். மேலும் போர்க்களத்திலேயே  இரண்டாம் புலிகேசி கொல்லப்பட்டார். பல்லவப்படைகள் காஞ்சிபுரத்துக்கு வெற்றிகரமாக திரும்பினர். இதனால் நரசிம்மவர்மன் வாதாபிகொண்டான் என்று அழைக்கப்பட்டார். இந்த வெற்றிக்குப் பிறகு படைத்தளபதி பரஞ்சோதி  63 நாயன்மார்களில் ஒருவராக மாறி சைவசமயத்திற்கு அரும்பணி புரிந்தார்.
 
## இலக்கியத்தில் நரசிம்மவர்மன்
கல்கி கிருஷ்ணமூர்த்தி எழுதிய  சிவகாமியின் சபதம்,  மகேந்திரவர்மன் மற்றும் நரசிம்மவர்மன் ஆகியோரின் ஆரம்ப காலத்தையும்  சாளுக்கியர்களுடன் அவரது போரையும்  அடிப்படையாகக் கொண்டது. மேலும்  கல்கி கிருஷ்ணமூர்த்தி எழுதிய  பார்த்திபன் கனவு, நரசிம்மவர்மனின் ஆட்சியின் பின்னணியை  அடிப்படையாகக் கொண்டது .

## மேற்கோள்கள்

பகுப்பு:பல்லவ அரசர்கள்
பகுப்பு:இந்திய அரசர்கள்
அழகாபுரி பட்டணம் (அலகரை)

**அலகரை**, திருச்சிராப்பள்ளி மாவட்டத்தில் தொட்டியம் ஒன்றியத்தில் அமைந்த ஒரு கிராமமாகும். இது விவசாயத்தினை சார்ந்துள்ள ஒரு கிராமமாகும்.

## வரலாறு
இக்கிராமம் சோழர் காலத்தில் மணமேடு, முள்ளிப்பாடி, அலகரை ஆகிய ஊர்களை உள்ளடக்கிய அழகாபுரிபட்டணம் என்றழைக்கப்பட்டடது. அப்போது உருவாக்கப்பட்ட சிவன் கோயில் மிகப்பழமையானது. இக்கோவிலில் சோழர்களால் உருவாக்கப்பட்ட கல்வெட்டுகள் இக்கோவிலின் பின்பக்க சுவரில் காணப்படுகிறது. இந்த கோயில் ஊரின் மையப்பகுதியில் அமைந்துள்ள ஒரு சிவலாயத் தலமாகும்.

## மக்கள் தொகை
தற்போது கிராமத்தில் ஏறக்குறைய 800 குடும்பங்கள் வசித்து வருகின்றனர். இக்கிராமத்தில் பழமையான அக்ரகாரம் உள்ளது.

## பள்ளி
இக்கிராமத்தில் ஒரு உயர்நிலைப்பள்ளி செயல்பட்டு வருகிறது. இப்பள்ளியில் தற்போது 400 மாணவர்கள் பயின்று வருகின்றனர். மேலும் இக்கிராமத்தில் ஒரு ஆதிதிராவிடர் உயர்நிலைப்பள்ளியும், பஞ்சாயத்துத் தொடக்கப்பள்ளியும் செயல்பட்டு வருகிறது.

## ஆதாரங்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
யூபீடியா கோசாந்த்ஸ்கிகோவி

***யூபீடியா கோசாந்திசுகிகோவி*** (*Eupithecia kozhantschikovi*) என்பது ஜியோமெட்ரிடே குடும்பத்திலுள்ள அந்துப்பூச்சி சிற்றினமாகும். இது உருசியாவில் காணப்படுகிறது.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:அந்துப்பூச்சிகள்
இணை தொடர்பு

**இணைத் தொடர்பு** (*mating connection*) என்பது ஒன்றுக்கொன்று வேறுபட்ட இரண்டு அல்லது அதற்கு மேற்பட்ட வடிவங்களின்  பாகங்களை  ஒன்றிணைக்கும் ஒரு வேறுபட்ட தாெகுப்பு முறையாகும். கற்பனையுடன் காண்கையில் இந்த இணைப்பானது இரண்டு ஆண், பெண் விலங்குகள் உடலியல் ரீதியாக இணைவது போன்ற ஒரு தோற்றத்தை உருவாக்கும். இத்தகைய இணைப்புகளில் மிகவும் சிக்கலான உறவுகள் இருப்பினும் ஒரு பாகம் ஆணாகவும் மற்றொரு பாகம் பெண்ணாகவும் செயல்படும்.  ஏதேனும் ஒரு மின்னிணைப்பு, மரையாணியிணைப்பு, திருகு வெட்டுப் புரி ஆகியவை இணைத் தொடா்பின் அடிப்படையில் உருவான தொகுப்புக்கு எடுத்துகாட்டுகளாகும்.

## மேற்கோள்கள்

பகுப்பு:இயந்திரவியல்
பகுப்பு:திருகாணிகள்
அணுக்கட்டு எண்

**அணுக்கட்டு எண்** (*Atomicity*) என்பது ஒரு மூலக்கூறில் இருக்கும் மொத்த அணுக்களின் எண்ணிக்கையைக் குறிக்கிறது.  எடுத்துக்காட்டாக, ஆக்சிசனின் ஒவ்வொரு மூலக்கூறும் (O2) இரண்டு ஆக்சிசன் அணுக்களால் ஆனது. எனவே ஆக்சிசனின் அணுக்கட்டு எண் 2 ஆகும். முற்காலத்தில்  அணுக்கட்டு எண் என்ற சொல் சில நேரங்களில் இணைதிறனைக் குறிக்கும் அதே பொருளில்  பயன்படுத்தப்பட்டுள்ளது. 

அணுக்கட்டு எண்ணின் அடிப்படையில் மூலக்கூறூகள் பின்வருமாறு வகைப்படுத்தப்படுகின்றன.

## ஓரணு மூலக்கூறுகள்

ஓரணுவால் ஆக்கப்பட்ட மூலக்கூறுகள் ஓரணு மூலக்கூறுகள் எனப்படும். 

எ.கா: ஈலியம், நியான், ஆர்கான் போன்ற அனைத்து மந்த வாயுக்கள்.

## ஈரணு மூலக்கூறுகள்

இரண்டு அணுக்கள் சேர்ந்து உருவாகும் மூலக்கூறுகள் ஈரணு மூலக்கூறுகள் எனப்படும். 

எ.கா: ஐதரசன், குளோரின், ஆக்சிசன்.

## மூவணு மூலக்கூறு

மூன்று அணுக்கள் சேர்ந்து உருவாகும் மூலக்கூறுகள் மூவணு மூலக்கூறுகள் எனப்படும்.

எ.கா:  ஓசோன்.

## பல்லணு மூலக்கூறுகள்

மூன்று அணுக்களுக்கு  மேற்பட்ட அணுக்களால் ஆன மூலக்கூறு பல்லணு மூலக்கூறு எனப்படும். 

எ.கா:பாசுபரசு, கந்தகம் 

அனைத்து உலோகங்களும், கார்பன் போன்ற வேறு சில தனிமங்களும் எளிமையான அமைப்பைக் கொண்டிருக்கவில்லை, ஆனால் அவை மிகப் பெரிய மற்றும் வரம்பற்ற  எண்ணிக்கையிலான அணுக்களைக் கொண்டுள்ளன. அவற்றின் அணுக்கட்டு எண்ணை தீர்மானிக்க முடியாது. எனவே  பொதுவாக இவற்றின் அணுக்கட்டு எண் 1 ஆக கருதப்படுகிறது.

ஒரே தனிமத்தின் புறவேற்றுமை வடிவங்கள் வெவ்வேறு அணுக்கட்டு எண்ணையும் கொண்டிருக்கலாம். 
முதல் முப்பது தனிமங்களின் அணுக்கட்டு எண் அட்டவனையில் கொடுக்கப்பட்டுள்ளது. 

## மேற்கோள்கள்

பகுப்பு:மூலக்கூறு இயற்பியல்
சமூக கற்றல் கொள்கை

**சமூக நடத்தைக் கோட்பாடு** அல்லது **சமூக கற்றல் கொள்கை** என்பது பிறரை உற்றுநோக்குவது மற்றும் பின்பற்றுவதன் மூலம் புதிய நடத்தைகளைப் பெற்றடையக் கூடியதை முன்மொழியக்கூடிய கருத்தியலாகும். ஆல்பர்ட் பாண்டுரா என்பவர் இந்தக் கோட்பாட்டை முன்மொழிந்த, கையாண்ட முன்னோடியாவார். கற்றல் என்பது ஒரு சமூகச் சூழலில் நடைபெறும் ஒரு அறிதிறன் செயல்முறை என்றும், உடலியல் சார்ந்த மீள் உருவாக்க செய்முறை அல்லது நேரடி வலுவூட்டல் இல்லாவிட்டாலும் கூட, கண்காணிப்பு அல்லது நேரடி அறிவுறுத்தல் மூலம் இது முழுமையாக நிகழலாம் என்றும் அது கூறுகிறது. நடத்தையைக் கவனிப்பதோடு மட்டுமல்லாமல், வெகுமதிகள் மற்றும் தண்டனைகளைக் கவனிப்பதன் மூலமும் கற்றல் நிகழ்கிறது. ஒரு குறிப்பிட்ட நடத்தை தொடர்ந்து வெகுமதி அளிக்கப்படும் போது, ​​அது பெரும்பாலும் தொடரப்படுகிறது. மாறாக, ஒரு குறிப்பிட்ட நடத்தை தொடர்ந்து தண்டிக்கப்படுமானால், அது பெரும்பாலும் நிறுத்தப்பட்டுவிடும். இந்தக் கோட்பாடு பாரம்பரிய நடத்தைக் கோட்பாடுகளிலிருந்து விரிவடைந்து செல்கிறது, இதில் நடத்தை வலுவூட்டல்களால் மட்டுமே நிர்வகிக்கப்படுகிறது, கற்றல் தனிநபரின் பல்வேறு உள் செயல்முறைகளின் முக்கியப் பங்களிப்புகளுக்கு முக்கியத்துவம் அளிக்கிறது.

## வரலாறு மற்றும் கருத்தியல் பின்புலம்

1940 களில் பி. எப். ஸ்கின்னர் என்பார் அந்த நேரத்தில் உளவியலில் இருந்ததை விட இந்தக் கருத்தியலில் மேலும் சிறந்த அனுபவ அணுகுமுறையை முன்வைத்து, மொழிவழி நடத்தை பற்றிய தொடர் விரிவுரைகளை வழங்கினார். அவற்றில், மொழிப் பயன்பாடு மற்றும் வளர்ச்சியை விவரிக்க தூண்டுதல்-துலங்கல் கோட்பாடுகளைப் பயன்படுத்துவதை இவர் முன்மொழிந்தார், மேலும் அனைத்து வாய்மொழி நடத்தைகளும் ஆக்கநிலையுறு கற்றல் மூலம் ஆதரிக்கப்படுகின்றன. இருப்பினும், சில வகையான பேச்சுகளானவை, வார்த்தைகள் மற்றும் ஒலிகளிலிருந்து பெறப்பட்டவை என்று அவர் குறிப்பிட்டார். 

## மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:கல்வி உளவியல்
பகுப்பு:கற்றல் முறைகள்
கவனவீச்சுமானி

**கவனவீச்சுமானி** அல்லது **கவனவீச்சு சோதனைக்கருவி** (*tachistoscope*) என்பது ஒருவருடைய காட்சிக் கவனவீச்சை அளந்தறியப் பயன்படுத்தப்படும் ஒரு கருவி ஆகும். இக்கருவியானது, பல பொருள்களின் படிமத்தை ஒரு நொடிப்பொழுது அல்லது ஒரு குறிப்பிட்ட நேரத்திற்கு மட்டும் எதிரில் உள்ளவருக்குத் தெரியும்படி வெளிக்காட்ட வல்லது. அறிதல் வேகத்தை அதிகரிக்க, உணர்வுபூர்வமாக அடையாளம் காண முடியாதபடி மிக வேகமாக ஒன்றைக் காட்ட அல்லது ஒரு படத்தின் கூறுகள் மறக்கமுடியாதவை என்பதைச் சோதிக்க இதைப் பயன்படுத்தலாம்.

## வரலாறு
செருமானிய உடலியங்கியலாளர் ஏ. டபிள்யூ. வோக்மேன் என்பவர் 1859 இல் கவனவீச்சுமானி பற்றிக் கூறினார். சாமுவேல் ரென்சா என்பவர் இரண்டாம் உலகப் போரில் விமானிகளுக்கான பயிற்சியின் போது வானூர்திகளின் நிழற்படங்களை நட்பு அல்லது எதிரியாக அடையாளம் காண உதவுவதற்காக இதைப் பயன்படுத்தினார்.

## கவனவீச்சு
கவன வீச்சு என்பது ஒரு சிறு கால அளவுக்குள் சில பொருட்களையே நம்மால் கவனிக்க முடியும். ஒரே பாா்வையில், மிகக் குறுகிய நேரத்தில், எத்தனைப் பொருட்களை அல்லது தூண்டல்களை ஒருவன் உணர்ந்து அறிகிறான் என்பதே அவனது கவனவீச்சு என்று வரையறுக்கப்படுகிறது. கவனவீச்சை, புலன்காட்சி வீச்சு என்றும் சிலர் குறிப்பிடுவர். கவனவீச்சின் அளவு நமது நனவுப்பரப்பின் குவிமையத்தில் ஒரே சமயத்தில் எத்தனை பொருட்கள் இடம்பெறக் கூடும் என்பதைப் பொறுத்தது.

## செயற்பாடு
பொதுவாக இக்கருவியில், புள்ளிகள் பல இடப்பட்ட அட்டைகள் (Dot figures) ஒன்றன்பின் ஒன்றாகப் பொருத்தப்பட்டு ஒவ்வொன்றும் ஒரு நொடிப்பொழுதே வெளிக்காட்டப்படும். ஒவ்வோர் அட்டையிலும் எத்தனை புள்ளிகள் உள்ளன என்று கவனித்துக் கூறும்படி சோதனைக்குட்படுவோர் பணிக்கப்படுவர். எத்தனை புள்ளிகள் வரை அவனால் கவனித்து, புள்ளிகளின் எண்களைச் சரியாகக் கூறமுடிகிறதோ, அவ்வெண் அவனது காட்சிக் கவனத்தின் வீச்சாகும். புள்ளிகள் ஒழுங்காக முறைப்படி அமைக்காதவாறு அட்டையில் குறிக்கப்பட்டிருப்பின், முதிர்ச்சியடைந்த ஒருவனின் கவன வீச்சு 6 அல்லது 7 ஆக இருக்கும். இதன் மூலம் நாம் அறியக்சுடியது யாதெனில் ஒரே சமயத்தில் நாம் பார்க்கக்கூடிய பொருட்களின் எண்ணிக்கை வரையறைக்குட்பட்டது என்பதும், வகுப்பில் மாணவரிடம் பல பொருட்களைச் சிறிது நேரம் மட்டும் காட்டுவதால், அவர்கள் எல்லாவற்றையும் கவனத்துடன் நோக்க முடியாது என்பதும் ஆகும். இதன் அடிப்படையில்தான் மிக விரைவாகச் செல்லும் வாகனங்களுக்கு 4 முதல் 6 வரையிலான எண்கள் தரப்படுகிறது. இதேபோன்று தொலைபேசிக் கருவிகளுக்கும் அதிக அளவு 7 அல்லது 8 எண்களே தரப்படுகிறது. மிக அதிக அளவிலான எண்கள் இருந்தால் நாம் கவனத்தில் கொள்ள முடியாது.

## மேற்கோள்கள்

*நாகராஜன்.கி,2015, உளவியல் நோக்கில் கற்பவரும் கற்றலும்,சென்னை:நா்மதா பதிப்பகம்
* Benschop, R. (1998).  "What Is a Tachistoscope?  Historical Explorations of an Instrument".  *Science in Context*, **11**:23–50.

## வெளி இணைப்புகள்
* How to Build and Use a Tachistoscope

பகுப்பு:ஒளிப்படக்கருவி உபகரணங்கள்
பகுப்பு:ஒளியியல் கருவிகள்
பகுப்பு:உளவியல்
பகுப்பு:உளவியல் ஆய்வுகள்
இயற்பியல் ஆசிரியர் (இதழ்)

***இயற்பியல் ஆசிரியர்*** (*The Physics Teacher)* என்பது இயற்பியல், பயன்முறை இயற்பியல், இயற்பியல் கல்வி ( கலைத்திட்ட மேம்பாடுகள், கற்பித்தல், அறிவுறுத்தல் ஆய்வக உபகரணங்கள் போன்றவை) புத்தக மதிப்புரைகள், வரலாறு மற்றும் தத்துவத்தை உள்ளடக்கிய இயற்பியல் ஆசிரியர்களின் அமெரிக்க சங்கத்தின் சார்பாக *ஏஐபி* பதிப்பகத்தால் வெளியிடப்பட்ட ஒரு சக மதிப்பாய்வு செய்யப்பட்ட கல்வி இதழாகும். இது 1963 இல் நிறுவப்பட்டது மற்றும் தற்போதைய தலைமை ஆசிரியர் கேரி வைட் ( ஜார்ஜ் வாசிங்டன் பல்கலைக்கழகம் ). பால் ஜி. ஹெவிட் இயற்பியல் ஆசிரியர் இதழுக்கு தொடர்ந்து பங்களிப்பவர்.

## இவற்றையும் காண்க

* அமெரிக்க இயற்பியல் ஆய்விதழ்

## வெளியிணைப்புகள்

* 

பகுப்பு:ஆங்கில இதழ்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அட்சின்சன் வகைப்பாடு

**அட்சின்சன் வகைப்பாடு** (*Hutchinson system*) என்பது ஆங்கிலேயத் தாவரவியலாளர் ஜான் அட்சின்சன் என்பவர் தொகுத்த தாவர வகைப்பாட்டியலின் முறைமை ஆகும். இதனை அவர் "பூக்கும் தாவரங்களின் குடும்பங்கள்" என்ற தலைப்பில் பூக்கும் தாவரங்களை வகைப்படுத்தி 1926 ஆம் ஆண்டுக்கும் 1934 ஆம் ஆண்டுக்கும் இடைப்பட்ட காலத்தில் முதல் பதிப்பாக வெளியிட்டார். இதன் இரண்டாவது பதிப்பு 1959 ஆண்டும், மூன்றாவது பதிப்பு 1973 ஆண்டும் வெளியிடப்பட்டது.  இவரது வகைப்பாடு பெஸ்ஸே மற்றும் பெந்தம்-ஹூக்கர் வகைப்பாட்டினை ஒத்தது. 1959இல் தந்த தனது இரண்டாவது வகைப்பாட்டின் அரிஸ்டாட்டிலின் வளரியல்புக் கொள்கைக்கு முக்கியத்துவம் கொடுத்துள்ளார். பொதுவாக பேரினங்கள் மற்றும் சிற்றினங்களின் மட்டத்தில் மட்டுமே உடலப் பண்புகளுக்கு முக்கியத்துவம் கொடுப்பது வகைப்பாட்டியல் விதிமுறையில் கையாளப்படும் வழக்கமாகும். ஆனால் ஹட்சின்சன் கட்டைத் தன்மையுள்ள மர வகைகளை, சதைப் பற்றுடைய சிறு செடிகள் அடங்கிய தொகுப்பிலிருந்து வேறுபட்ட தொகுப்பாகக் கருதி அதனடிப்படையில் இருவித்திலைத் தாவரங்களை வகைப்படுத்தும்போது வளரியல்பை அடிப்படையாகக் கொண்டு அவற்றை லிக்னோசே மற்றும் ஹெர்பேசியே என்ற இரு பெரும் பிரிவுகளாகப் பிரித்தார். அதாவது, கட்டைத் தன்மை உடைய மற்றும் மரத்தாவரங்களை லிக்னோசே என்ற பிரிவிலும் அடிப்படையில் சிறு செடிகளாக உள்ள தாவரங்களை ஹெர்பேசியே என்ற பிரிவிலும் வைத்து வகைப்படுத்தியுள்ளார். 

;மூடுவிதைத் தாவரம் (ஆஞ்சியோஸ்பெர்ம்கள்)
# இருவித்திலைத் தாவரங்கள்
# ஒருவித்திலைத் தாவரங்கள்

;இருவித்திலைத் தாவரங்கள்
# லிக்னோசே
# ஹெர்பேசியே

;ஒருவித்திலைத் தாவரங்கள்
# காலிசிஃபெரே
# கொரல்லி ஃபெரே
# குளுமி ஃபெரே

;நிறைகள்;
* ஒருவித்திலைத் தாவரங்கள் (மானோ காட்டுகள்). இருவித்திலை தாவரங்களைவிட (டைகாட்டுகள்) முன்னேறியவை எனக் கருதி இரண்டாவது துணை ஃபைலமாக வைத்திருப்பது போற்றதற்குரியது
* ஒருவித்திலைத் தாவரங்களை வகைப்படுத்துவதில் கையாளப்பட்டிருக்கும் முறை மிக பாராட்டத்தக்கது. 

;குறைகள்
* இருவித்திலைத் தாவரங்களில் உள்ள சில குடும்பங்கள் வைக்கப்பட்டிருப்பதை சரியான விளங்கள் அளிக்கப்படாதிருப்பது.
* எல்லா நிலைகளிலும் புற அமைப்புப் பண்பிற்கே முக்கியத்துவம் கொடுத்து வகைப்பாட்டினை அமைத்திருப்பது ஒரு மிகப் பெரிய குறையாகும்.

## மேற்கோள்கள்

பகுப்பு:தாவர வகைப்பாட்டியல் அமைப்புகள்
உயிரணு புறக்கணிகம்

**உயிரணு புறக்கணிகம்** (Ectoplasm) இதைக்குறிப்பிடும் ஆங்கிலச் சொல்லான **எக்ஸோபிளாசம்** என்பது பண்டைய கிரேக்க வார்த்தையிலிருந்து வந்த சொல்லாகும் . அதன் பொருள்  வெளிப்புறம் மற்றும் பிளாஸ்மா  ஆகும். இது  சைட்டோபிளாஸ்மின் வெளிப்புறம்  அல்லாத கரைக்கப்பட்ட பகுதியை குறிக்கிறது. இது சைட்டோபிளாசம் உள் அடுக்கு, மற்றும் அடிக்கடி மானுடமாக்கப்பட்ட எண்டோபிளாசத்தை  எதிர்க்கிறது. செல்லில்   பொருட்களை அனுப்புவதையும் இது பாதுகாக்கிறது. மேலும், அதிக எண்ணிக்கையிலான நச்சுத் திசுக்கள் செறிவுத்தன்மையில் அடிக்கடி நிகழ்கின்றன அவை உயிரணு சவ்வுக்கான மீள் ஆதரவை உருவாக்குகின்றன.

## மேற்கோள்கள்

பகுப்பு:உயிரணுவியல்
வெக்சலர் வயது வந்தோர் நுண்ணறிவு அளவுகோல்

**வெக்சலர் வயது வந்தோர் நுண்ணறிவு அளவுகோல்** *(Wechsler Adult Intelligence Scale)*  என்பது பெரியவர்கள் மற்றும் மூத்தவர்களின் நுண்ணறிவு மற்றும் அறிவாற்றல் திறனை அளவிட வடிவமைக்கப்பட்ட ஒரு நுண்ணறிவு சோதனையாகும். 1939 ஆம் ஆண்டு வெளியிடப்பட்ட வெக்சலர்-பெல்லீவ் நுண்ணறிவு அளவுகோலின் திருத்தப்பட்ட வடிவம் வெக்சலர் வயது வந்தோர் நுண்ணறிவு அளவுகோல் என்ற பெயரில் 1955 ஆம் ஆண்டு வெளியிடப்பட்டது . தற்போது இச்சோதனையின் நான்காவது பாதிப்பு பியர்சானால் வெளியிடப்பட்டது. இப்பதிப்பே உலகத்தில் வயது வந்தோருக்கும் முதியோருக்கும் பரவலாக பயன்படுத்தப்படும் நுண்ணறிவு சோதனையாகும். அடுத்த பதிப்புக்கான தரவுத் திரட்டல்கள் 2016 ஆம் ஆண்டில் தொடங்கப்பட்டுள்ளது. 2020 ஆம் ஆண்டு வசந்தகாலத்தில் இப்பணிகள் முடிவுபெறும் என எதிர்பார்க்கப்படுகிறது . 

## வெஸ்லர் பெல்லீவ் நுண்ணறிவு அளவுகோல்
1930 ஆம் ஆண்டுகளில் வெளியிடப்பட்ட வெக்சலர் பெல்லீவ் சோதனைகள் அக்காலத்திற்கு புதுமை அளிப்பதாக விளங்கின. ஏனெனில் அவை:

1. "மருத்துவம் சாராமல் நிர்வாகத்தின் நோக்கங்களுக்காக உருவாக்கப்பட்ட சோதனைப் பணிகளை இம்முறை சேகரித்திருந்தது . 

2. வயதை அடிப்படையாக எடுத்துக் கொள்ளாமல் புள்ளி அளவை இச்சோதனை அடிப்படையாக எடுத்துக் கொண்டது 

3. சொற்கள் அல்லாத செயல்திறன் அளவை இச்சோதனை உள்ளடக்கியிருந்தது. 

## மேற்கோள்

பகுப்பு:உளவியல் ஆய்வுகள்
பகுப்பு:நுண்ணறிவு
ஜியோஃபிசிக்கா இண்டர்நேசனல்

**ஜியோஃபிசிகா இன்டர்நேஷனல்**(*Geofísica Internacional*),  என்பது மெக்சிக்கோவின் தேசிய தன்னாட்சி பல்கலைக்கழகத்தின் ஜியோஃபிசிகா நிறுவனத்தால் வெளியிடப்பட்ட காலாண்டு சக மதிப்பாய்வு செய்யப்பட்ட திறந்த அணுகல் கொண்ட ஆய்விதழ். இலத்தீன் அமெரிக்க புவியியற்பியல் சமூகத்திற்கான ஆர்வமுள்ள தலைப்புகள்மீது இந்த இதழ் கவனம் செலுத்துகிறது. செர்வாண்டோ டி லா குரூஸ் ரெய்னா (மெக்ஸிகோவின் தேசிய தன்னாட்சி பல்கலைக்கழகம்) என்பவரை தலைமை தொகுப்பாசிரியராகக் கொண்டு இது 1961 இல் நிறுவப்பட்டது.

இரசாயன சுருக்கங்கள் சேவை,  ஜியோபேஸ்,  அறிவியல் மேற்கோள் குறியீட்டு விரிவாக்கம்,  மற்றும் இசுகோபசு ஆகியவற்றில் இதழ் சுருக்கப்பட்டு அட்டவணைப்படுத்தப்பட்டுள்ளது. ஆய்விதழ் மேற்கோள் அறிக்கைககளின்படி, இந்த இதழ் 2018 இன் தாக்கக் காரணி 0.826 ஐக் கொண்டுள்ளது.

## மேற்கோள்கள்

## வெளி இணைப்புகள்
* 
* http://www.geofisica.unam.mx/unid_apoyo/editorial/publicaciones/investigacion/geofisica_internacional/index.html 

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:அறிவியல் ஆய்விதழ்கள்
பகுப்பு:புவி இயற்பியல்
பகுப்பு:இயற்பியல் ஆய்விதழ்கள்
நெல் வயல்

**நெல் வயல்** என்பது நீர் அதிகம் தேவைப்படுகின்ற பயிர் வளரக்கூடிய நிலப்பகுதியாகும்.குறைந்தபட்சம் 50 செ.மீ (20 அங்குலம்) நீருடன் (ஈரப்பதத்துடன்) வளரக்கூடியது. தற்போதுள்ள சீனாவின் யாங்சீ ஆற்றின் தென் பகுதியில் 8,200-13,500 ஆண்டுகளுக்கு முன்னரே காட்டு நெல்  வளர்ப்பிலிருந்து அனைத்து வகை குறிப்பாக இண்டிகா மற்றும் ஜபோனிக்கா நெல் சாகுபடியின் விளைவு என மரபு சார்ந்த சான்றுகள் காணப்படுகிறன. இருப்பினும் இண்டிகா வகை ஜபோனிக்கா வகையிலிருந்து வந்தது என்றாலும் சாகுபடி முறைகளில் மாற்றங்களைக் கொண்டுள்ளது. நெல் வயல்கள் கிழக்கு, தெற்கு மற்றும் தென் கிழக்கு ஆசியா போன்ற பகுதிகள் நெல் பயிர் செய்ய ஏற்றதாக உள்ளன. பள்ளதாக்குகள், சதுப்பு நிலங்கள் மற்றும் செங்குத்தான, சாய்வான மலைப்பகுதிகளிலும் பயிர்செய்யலாம். ஆனால் அப்பகுதிகளில்  நீர், உழைப்பு, பொருட்களின் தேவை, நீர்ப்பாசன முறைகள் போன்றவை அதிகளவில் தேவைப்படும். இப்பகுதிகளில் வாழும் மக்கள் நெல் வயல்களில் காளைகள் மற்றும் எருமைகள் போன்ற விலங்குகளை பயன்படுத்துகின்றனர்.

20 ஆம் நூற்றாண்டின் போது விவசாய நிலங்களில் நெற்பயிரே ஆதிக்கம் கொண்டிருந்தது. தாய்லாந்து மலை வாழ் பழங்குடி மக்கள் தற்போதும் மேட்டு நில அரிசி என்று அழைக்கப்படும் வறண்ட மண் வகையை பயிரிடுகின்றனர். நெற் பயிர் ஆசியாவின் பெரும்பான்மையான பகுதிகளில் பயிர் செய்யப்படுகிறது. குறிப்பாக பங்களாதேஷ், சீனா, தைவான், இந்தியா, இந்தோனேசியா, ஈரான், ஜப்பான், வடகொரியா, தென்கொரியா, மலேசியா, மியான்மர்,  நேபாளம்,பாகிஸ்தான், பிலிப்பைன்ஸ், இலங்கை, தாய்லாந்து, வியட்நாம் மற்றும் லாவோஸ் பகுதிகள், ஐரோப்பா கண்டத்தில் வடக்கு இத்தாலி, பிரான்ஸில் காமர்கியூ, ஸ்பெய்னில் குறிப்பாக வாலனண்சியா நிலப் பகுதியில் உள்ள அல்புஃபெரா டி வாலனண்சியா கேடலோனியாவி எப்ரே ஆற்றின் டெல்டா பகுதி, அண்டலூசியாவில் உள்ள GUADALQUIVIR ஈர நிலப் பகுதி மற்றும் பிரேசிலின் கிழக்கு கடற்கரையோரம், ஹைட்டி ப்குதியில் அட்ரிபோனைட் பள்ளத்தாக்கு, கலிப்போர்னியா பகுதியில் ஸ்கரமென்டோ பள்ளத்தாக்கு மற்றும் சில பகுதிகளில்நெல் பயிராகின்றது.

நெல் என்ற வார்த்தை மலாய் சொல் PADDY,அரிசி ஆலை என்பதிலிருந்து பெறப்பட்டது.

### மேற்கோள்

பகுப்பு:நெல்